Nolikuma 8.pielikums
ATKLĀTS KONKURSS
“Bauskas ielas posma (no Platones tilta līdz Miera ielas aplim) pārbūve, Jelgavā”
Identifikācijas Nr. JVP 2026/75/AK

BŪVDARBU LĪGUMA PROJEKTS
“Bauskas ielas posma (no Platones tilta līdz Miera ielas aplim) pārbūve, Jelgavā”
Jelgavā						 Datums skatāms laika zīmogā

Jelgavas valstspilsētas pašvaldība , reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023.gada 23.februāra saistošajiem noteikumiem Nr.23-1 “Jelgavas valstspilsētas pašvaldības nolikums” (turpmāk – Pasūtītājs) no vienas puses, un
Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas, saskaņā ar dokumenta nosaukums, turpmāk – Izpildītājs, no otras puses, abas kopā sauktas Puses, 
saskaņā ar atklāta konkursa “Bauskas ielas posma (no Platones tilta līdz Miera ielas aplim) pārbūve, Jelgavā”, identifikācijas Nr. JVP 2026/75/AK,  (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), 
lai īstenotu Eiropas Savienības kohēzijas politikas programmas 2021.- 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumu 2.atlases kārtas projektu “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)”, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs pasūta un Izpildītājs veic būvdarbus Bauskas ielas posmam no Platones tilta līdz Miera ielas aplim (turpmāk – Objekts) un Objekta nodošanu ekspluatācijā (turpmāk viss kopā – Būvdarbi), atbilstoši spēkā esošajiem Latvijas Republikas normatīvajiem aktiem. 
1.2. Izpildītājs Būvdarbus veic Līgumā noteiktajā termiņā un saskaņā ar būvniecības ieceri “Bauskas ielas pārbūve, Jelgavā” (būvniecības lietas numurs Būvniecības informācijas sistēmā (turpmāk- BIS) BIS-BL-405622-8419) (turpmāk- Būvprojekts) (1.pielikums),  Tehnisko specifikāciju (2. pielikums), Darbu apjomu sarakstu (3. pielikums), Izpildītāja piedāvājumu (4. pielikums), Būvdarbu izpildes kalendāro grafiku (5. pielikums), Līgumu un normatīvo aktu prasībām. 
1.3. Jautājumos, kas nav atrunāti Līgumā, Pusēm ir saistošs Izpildītāja piedāvājums, Atklātā konkursa un normatīvo aktu prasības.
2. LĪGUMA KOPĒJĀ  SUMMA UN NORĒĶINU KĀRTĪBA
2.1. Līgumcenu par kvalitatīvi un savlaicīgi veiktiem Būvdarbiem sastāda:
2.1.1. samaksa par Būvdarbu izpildi _____________ euro bez pievienotās vērtības nodokļa (turpmāk – samaksa par Būvdarbu izpildi);
2.1.2. Pasūtītāja finanšu rezerve Līguma 2.8.apakšpunktā noteiktajiem neparedzētiem būvdarbiem un izmaksām 2% (divi procenti) no samaksas par Būvdarbu izpildi, tas ir _____________ euro bez pievienotās vērtības nodokļa (turpmāk – Pasūtītāja finanšu rezerve).
2.2. Pievienotās  vērtības  nodoklis  21%  (divdesmit  viens procents) ir _____________ euro.
2.3. Līguma kopējo summu sastāda samaksa par Būvdarbu izpildi, Pasūtītāja finanšu rezerve un Pievienotās vērtības nodoklis – _____________ euro.
2.4. Saskaņā ar Pievienotās vērtības nodokļa likuma 142. pantu par veiktajiem Būvdarbiem piemērojama pievienotās vērtības nodokļa “reversā” (apgrieztā) maksāšanas kārtība.
2.5. Samaksu par Būvdarbiem Pasūtītājs veic šādā kārtībā:
2.5.1. Par iepriekšējā mēnesī faktiski izpildītajiem Būvdarbiem 10 (desmit) darba dienu laikā no Izpildītāja sagatavota Līguma noteikumiem atbilstoša elektroniskā rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Būvdarbu izpildes akta abpusējas parakstīšanas vai pieņemšanas dienas Līguma 9.4. vai 9.7. apakšpunktā minētajā gadījumā; 
2.5.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī, 30 (trīsdesmit) dienu laikā no Izpildītāja sagatavota Līguma noteikumiem atbilstoša elektroniska rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Objekta nodošanas un pieņemšanas akta abpusējas parakstīšanas dienas;
2.6. Pasūtītāja finanšu rezerve neparedzētiem būvdarbiem un izmaksām (Līguma 2.1.4.apakšpunktā noteiktais) Izpildītājam tiek izmaksāta tikai gadījumā, ja Puses ir noslēgušas vienošanos par neparedzētu būvdarbu izmaksu un izmaksu, kas radušās normatīvo aktu izmaiņu rezultātā, veikšanu (Līguma 2.10. apakšpunkta gadījumi), kā arī ņemot vērā Publisko iepirkumu likuma nosacījumus.
2.7. Gadījumā, ja Līguma darbības laikā Pasūtītāja finanšu rezerve netiek izmantota vai tiek izmantota daļēji, Izpildītājam nav tiesību pieprasīt no Pasūtītāja neizmantoto Pasūtītāja finanšu rezerves daļu.
2.8. No Pasūtītāja finanšu rezerves Pasūtītājs finansē šādas izmaksas:
2.8.1. neparedzētiem būvdarbiem, kas sākotnēji netika iekļauti Atklāta konkursa dokumentos, jo nebija iespējams konstatēt vai iepriekš paredzēt šo būvdarbu nepieciešamību (piemēram, būvdarbi, kas ir saistīti no atklātiem nesošo konstrukciju bojājumiem u.c.). Šo  neparedzēto būvdarbu izmaksu aprēķinos par pamatu tiek ņemtas Izpildītāja piedāvātas vienību cenas darbiem, materiāliem, mehānismiem, laika normas un likmes. Gadījumos, kad Pasūtītājs nevar gūt pārliecību par izmaksām, Pasūtītājs ir tiesīgs no Izpildītāja pieprasīt informāciju, kas pamato neparedzēto būvdarbu izmaksas (materiālu ražotāju cenas, mehānismu izmaksas u.c.);
2.8.2. Būvdarbiem, kas sākotnēji netika iekļauti Atklātā konkursa dokumentos un kurus Pasūtītājs uzdod veikt Būvdarbu veikšanas laikā atbilstoši Būvniecības ieceres dokumentācijas izmaiņām. Šo būvdarbu izmaksu aprēķinos par pamatu tiks ņemtas Izpildītāja piedāvātās vienību cenas darbiem, materiāliem, mehānismiem, laika normas un likmes. Gadījumos, kad Pasūtītājs nevar gūt pārliecību par izmaksām, Pasūtītājs ir tiesīgs no Izpildītāja pieprasīt informāciju, kas pamato neparedzēto būvdarbu izmaksas (materiālu ražotāju cenas, mehānismu izmaksas u.c.);
2.8.3. papildu apjomu izmaksu segšanai Būvdarbiem, kas tika iekļauti Būvdarbu apjomos pēc Būvniecības ieceres dokumentācijas izstrādes, bet kuru apjoms ir palielinājies   apstākļu dēļ, kurus sākotnēji objektīvi nebija iespējams konstatēt, nosakot Būvdarbu apjomus.
2.8.4. izmaksas, kas radušās normatīvo aktu izmaiņu rezultātā, piemēram, nodokļu likmju maiņa. 
2.9. Pasūtītājs var palielināt un uzdot veikt vai var atļaut veikt, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (piemēram, pēc būvniecības ieceres dokumentācijas izstrādes, precizējot veicamos būvdarbus, vai pēc Būvdarbu pabeigšanas, veicot digitālos izpilduzmērījumus, apjomi palielinājās) un tādēļ ir nepieciešams palielināt to apjomus. 
2.10. Pasūtītājs var veikt papildu samaksu, neveicot jaunu iepirkumu, tikai tādu papildu apjomu izmaksu segšanai Būvdarbiem, kas jau sākotnēji tika iekļauti Izpildītāja piedāvājumā, bet kuru apjoms ir palielinājies (piemēram, tādu apstākļu dēļ, kurus sākotnēji objektīvi nebija iespējams konstatēt, nosakot veicamo darbu apjomus). Maksimālās pieļaujamās samaksas par Būvdarbu izpildi izmaiņas ir līdz 15% (piecpadsmit procentiem) no Līguma cenas par būvdarbiem.
2.11. Pasūtītājs var veikt Būvdarbu daudzumu samazināšanu atbilstoši faktiski nepieciešamajiem darbu daudzumiem (piem., saskaņā ar izpilduzmērījumiem). Maksimālās pieļaujamās samaksas par Būvdarbu izpildi  samazināšanas izmaiņas ir līdz 15% (piecpadsmit procentiem) no Līguma cenas par būvdarbiem.
2.12. Būvdarbu izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, ņemot vērā līdzīga rakstura būvdarbu cenas būvniecības nozarē un Izpildītāja iesniegtās cenas kalkulācijas (pamatotas ar tirgus izpētes materiāliem).
2.13. [bookmark: _Hlk185578138]Izpildītājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā). Izpildītājam elektroniskajā rēķinā:
2.13.1. jānorāda šādi maksātāja rekvizīti:
	Maksātājs
	Jelgavas valstspilsētas pašvaldība, Jelgavas valstpilsētas pašvaldības iestādes “Centrālā pārvalde” personā

	Nodokļu maksātāja reģ. Nr.
	90000042516

	Adrese
	Lielā iela 11, Jelgava, LV-3001

	Bankas nosaukums
	Valsts kase

	Kods
	TRELLV22

	Konta Nr. 
	LV06TREL980200605800B

	Projekts
	Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)


2.13.2. par veiktajiem Būvdarbiem jānorāda arī šāds teksts: “Saskaņā ar Pievienotās vērtības nodokļa likuma 142. pantu piemērojama PVN “reversā” (apgrieztā) maksāšanas kārtība”.
2.14. Gadījumā, ja Līgums izbeigts pirms Līguma 3.1. apakšpunktā noteiktā termiņa saskaņā ar Līguma 15.2. vai 15.7. apakšpunkta nosacījumiem, Pasūtītājs 10 (desmit) darba dienu laikā veic samaksu par Objektā faktiski izpildīto Būvdarbu apjomu (ja tas ir izpildīts atbilstoši Būvniecības iecerei, Līguma prasībām un ir izmantojams Līgumā noteiktajā kārtībā) pēc Līguma 15.7. apakšpunktā noteiktā Būvdarbu izpildes akta abpusējas parakstīšanas un iesniegšanas.
2.15. Izpildītājs apliecina, ka samaksā par Būvdarbu izpildi iekļautas visas izmaksas (izņemot pievienotās vērtības nodokli), kas saistītas ar attiecīgo Būvdarbu pilnīgu un kvalitatīvu izpildi, tajā skaitā, Būvniecības iecerei atbilstošo darbu un materiālu izmaksas, izmaksas, kas saistītas ar speciālistu darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, Objekta uzturēšanas (elektrība, ūdens u.c.) izmaksas Būvdarbu laikā, kā arī nepieciešamo atļauju saņemšanu no trešajām personām, Līguma kvalitatīvai izpildei un objekta nodošanai ekspluatācijā, tai skaitā visu nepieciešamo atzinumu saņemšanai.
2.16. Būvdarbu izmaksu izmaiņas ir pieļaujamas pēc Līguma izpildes 12 (divpadsmitā) mēneša un:
2.16.1. Izpildītājs iesniedz pierādījumus, kas apliecina vienības izcenojuma, izejmateriālu un tehnoloģiju cenu    palielinājumu Darbu apjomu sarakstā, uz kuriem var pamatot vienības izcenojuma izmaiņas (piemēram, trešo personu izsniegts dokuments, kas apliecina izcenojuma izmaiņas);
2.16.2. Izpildītājs iesniedz vienības izcenojuma kalkulāciju (atšifrējums) euro, kur ir norādīts katras izmaksu  pozīcijas procentuālais īpatsvars vienības izcenojumā, norādot tās izmaiņas;
2.16.3. atbilstoši Centrālās statistikas pārvaldes datiem ir konstatējams Būvdarbu izmaksu sadārdzinājums;
2.16.4. līgumcenas indeksācija apjoms var būt līdz 15 % (piecpadsmit procentiem) no Līgumcenas par Būvdarbiem.
2.17. Būvniecības izmaksu izmaiņas tiks pārskatītas gadījumā, ja Izpildītājs iesniegs Pasūtītājam Līguma 2.16.1, 2.16.2 un 2.16.3.apakšpunktos noteikto dokumentāciju.
2.18. Līguma 2.1.apakšpunktā minētajās līgumcenās ir iekļautas visas izmaksas, kas saistītas ar Būvdarba veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmie izdevumi, mehānismu un transporta izmaksas, darbu organizācijas izmaksas, nodokļus, apdrošināšanas izmaksas, garantijas remonta izmaksas, tai skaitā darbi un materiāli, kas nav paredzēti Līgumā, bet uzskatāmi par nepieciešamiem Līgumā paredzēto Būvdarbu pienācīgai un kvalitatīvai izpildei, izņemot pievienotās vērtības nodokli.
3. LĪGUMA IZPILDES TERMIŅI UN SAISTĪBU IZPILDES NODROŠINĀJUMS
3.1. Līguma izpildes termiņš (Objekts ir nodots ekspluatācijā) ir 12 (divpadsmit) mēneši no Līguma spēkā stāšanās dienas. 
3.2. Līgums ir spēkā līdz Pušu savstarpējo saistību pilnīgai izpildei.
3.3. Izpildītājam 7 (septiņu) darba dienu laikā pēc Līguma spēkā stāšanās Pasūtītājam jāiesniedz Apdrošināšanu apliecinošus dokumentus atbilstoši Līguma 11.punktam.
3.4. Pirms Būvdarbu uzsākšanas, Izpildītājs Pasūtītājam iesniedz Darbu veikšanas projektu, kas saskaņots ar Atbildīgo būvuzraugu. Izpildītājs Darbu veikšanas projektu izstrādā atbilstoši Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”.
3.5. Pēc atzīmes par Būvdarbu uzsākšanas nosacījumu izpildi saņemšanas un pirms būvdarbu uzsākšanas tiek parakstīts Būvdarbu vietas nodošanas un pieņemšanas akts.
3.6. Līguma termiņa izbeigšanās neatbrīvo Puses no saistību izpildes, ko tie nav izpildījuši Līguma darbības laikā.
3.7. Izpildītājam ir pienākums ne vēlāk kā 10 (desmit) darba dienu laikā pēc Līguma spēkā stāšanās iesniegt Līguma saistību izpildes nodrošinājumu 10% (desmit procentu) apmērā no Līguma kopējās līgumcenas bez Pasūtītāja finanšu rezerves vienā no šādiem veidiem:
3.7.1. bankas garantija;
3.7.2. pirmā pieprasījuma garantijas apdrošināšanas līgums;
3.7.3. naudas summas iemaksa Pasūtītāja kontā.
3.8. Ja Izpildītājs būs izvēlējies 3.7.1. vai 3.7.2. apakšpunktā norādīto Līguma saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās dienas iesniedz Pasūtītājam attiecīgo dokumentu. Pasūtītājs nepieņems apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām. Garantijai (bankas garantija vai pirmā pieprasījuma garantijas apdrošināšanas līgums) ir jābūt izdotai par šādiem noteikumiem:
3.8.1. garantijas summa ir vienāda ar saistību izpildes nodrošinājuma apmēru;
3.8.2. garantijai ir jābūt spēkā no tās izsniegšanas datuma līdz 30.dienai pēc Līguma 3.1.apakšpunktā noteiktā Līguma izpildes termiņa beigām. Ja Līguma izpildes termiņš tiek pagarināts, tad Izpildītājam ir pienākums pagarināt arī garantijas spēkā esamības termiņu;
3.8.3. garantijas devējs apņemas samaksāt Pasūtītājam  tā pieprasīto garantijas summu pēc pirmā rakstiskā Pasūtītāja pieprasījuma saņemšanas, ar kuru Pasūtītājs būs norādījis, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas, un neprasot, lai Pasūtītājs pierādītu vai norādītu pamatu vai iemeslu, kāpēc tas pieprasa garantijas summu;
3.8.4. garantija ir pakļauta Vienotiem noteikumiem par pieprasījuma garantijām (The ICC Uniform Rules for Demand Guarantees)  aktuālajā redakcijā.
3.9. Ja Izpildītājs būs izvēlējies Līguma 3.7.3. apakšpunktā  norādīto Līguma saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās veic saistību  izpildes nodrošinājuma iemaksu Pasūtītāja norēķinu kontā (Līguma 21.punkts) un iesniedz maksājuma uzdevumu. Saistību izpildes maksājums jāveic vienā nedalītā maksājumā. Saistību izpildes nodrošinājums tiks izmaksāts Izpildītājam pēc Objekta nodošanas-pieņemšanas akta  abpusējas parakstīšanas 14 (četrpadsmit) dienu laikā pēc Izpildītāja iesnieguma par tā atmaksu saņemšanas.
3.10. Pasūtītājs pieprasīs garantijas summu garantijas devējam vai neizmaksātās saistību izpildes nodrošinājumu, atkarībā no tā, kuru no saistību izpildes nodrošinājuma veidiem Izpildītājs būs izvēlējies, ja Izpildītājs nebūs izpildījis savas saistības saskaņā ar Līgumu.

4. BŪVDARBU IZMAIŅAS
4.1. Pasūtītājs drīkst veicamajiem Būvdarbiem, t.sk. Būvdarbiem, izmainīt tehniskās prasības, apjomu vai to papildināt, uzdodot veikt Līgumā sākotnēji neparedzētus darbus.
4.2. Pēc Pasūtītāja pieprasījuma Izpildītājam iespējami īsākā laikā ir jāsagatavo detalizēts priekšlikums par Būvdarbu izmaiņu tehniskajiem risinājumiem un izmaksām.
4.3. Izpildītājs ir tiesīgs ierosināt izmaiņas Būvdarbos, kas nav saistītas ar kļūdu novēršanu Būvniecības iecerē, tādā gadījumā Izpildītājam ierosināto izmaiņu tehniskie risinājumi jāsaskaņo ar Būvniecības ieceres autoru par saviem līdzekļiem. 
4.4. Būvdarbu izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, ņemot vērā līdzīga rakstura būvdarbu cenas būvniecības nozarē un Izpildītāja iesniegtās un Atbildīgā būvuzrauga saskaņotās cenas kalkulācijas (pamatotas ar tirgus izpētes materiāliem).
4.5. Būvdarbu veida izmaiņu gadījumā Būvdarba apjomu Pasūtītājs nosaka pēc faktiskās nepieciešamības.
4.6. Līguma 4. punktā atrunāto izmaiņu kopējais apjoms nedrīkst pārsniegt 25% (divdesmit piecus procentus) no samaksas par Būvdarbu izpildi. 
4.7. Par Būvdarbiem, kas nav apstiprināti Līgumā noteiktajā kārtībā, samaksa nepienākas.
5. PUŠU SAISTĪBAS
5.1. Izpildītājs apņemas:
5.1.1. Būvdarbus veikt Līgumā noteiktajā termiņā, apjomā un kvalitātē, piedalīties Pasūtītāja organizētajās sanāksmēs pēc Pasūtītāja uzaicinājuma;
5.1.2. veikt digitālu būvniecības procesa dokumentācijas apriti BIS, atbilstoši Ministru kabineta 2015. gada 28.jūlija noteikumiem Nr.438 “Būvniecības informācijas sistēmas noteikumi”, lai Būvniecības ieceres dokumentācija atbilstu Būvniecības likuma un citu saistīto normatīvo aktu prasībām;
5.1.3. Būvdarbu veikt ar vislielāko rūpību, efektivitāti un ekonomiju atbilstoši Līgumam un normatīvajiem aktiem;
5.1.4. ievērot konfidencialitāti no Pasūtītāja saņemtajā informācijā;
5.1.5. saskaņot ar Pasūtītāju Būvdarbu uzsākšanas laiku;
5.1.6. veikt Būvdarbus atbilstoši Būvniecības ieceres dokumentācijai, saskaņā ar Līguma, Tehniskās specifikācijas un normatīvo aktu prasībām;
5.1.7. nodrošināt tīrību Objektā un tam piegulošajā teritorijā, kā arī par saviem līdzekļiem nodrošināt Objekta apbraukšanai/materiālu pārvadāšanai izmantoto ceļu remontu un uzturēšanu, nepasliktinot seguma stāvokli;
5.1.8. regulāri Būvdarbu izpildes gaitā un pēc Būvdarbu pabeigšanas izvest no Objekta teritorijas Būvdarbu izpildes rezultātā radušos būvgružus, būvniecības atkritumus un nodot tos atkritumu apsaimniekotājam, kuram ir Valsts vides dienesta izdota atbilstoša atļauja;
5.1.9. pēc Būvdarbu pabeigšanas (līdz Būvdarbu pabeigšanas akta parakstīšanai) izvest no Objekta teritorijas darba inventāru un aprīkojumu, kā arī sakopt Objekta teritoriju;
5.1.10. informāciju masu saziņas līdzekļiem Izpildītājs un tā darbinieki drīkst sniegt tikai saskaņojot to ar Pasūtītāju;
5.1.11. Ne vēlāk kā uzsākot Būvdarbu izpildi iesniegt Pasūtītājam sarakstu ar visiem apakšuzņēmējiem, kas strādās Objektā. Ja Būvdarbu izpildes laikā mainās apakšuzņēmēji vai tiek piesaistīti jauni apakšuzņēmēji, Izpildītājs par to informē Pasūtītāju Līguma 12. punktā noteiktajā kārtībā; 
5.1.12. nekavējoties pārtraukt Būvdarbus un ziņot Pasūtītājam un uz informatīvo tālruni 8787, atrodot Objektā:
5.1.12.1. vēsturiskas vai kādas citas nozīmīgas vērtības, un jāievēro Pasūtītāja dotās instrukcijas. Visi minētie šāda veida atradumi ir Pasūtītāja īpašums;
5.1.12.2. jebkādus sprādzienbīstamus priekšmetus.
5.1.13. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem; 
5.1.14. ne vēlāk kā 60 (sešdesmit) dienu laikā pēc veikto Būvdarbu pabeigšanas un apakšuzņēmēja (ja tāds ir) elektroniskā rēķina saņemšanas norēķināties ar attiecīgo apakšuzņēmēju; 
5.1.15. nekavējoties informēt Pasūtītāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Izpildītājs ir atbildīgs:
5.2.1. par Būvdarbu kvalitātes, izmantojamo tehnoloģiju un citu parametru atbilstību Līguma un normatīvo aktu prasībām;
5.2.2. par darba, vides un ugunsdrošības organizāciju, Būvdarbu vietas aprīkošanu un uzturēšanu, satiksmes drošības nodrošināšanu un drošības noteikumiem saskaņā ar normatīvajiem aktiem, t.sk. attiecībā uz trešajām personām;
5.2.3. par speciālistu un apakšuzņēmēju veikto Būvdarbu atbilstību Līguma un normatīvo aktu prasībām;
5.2.4. par to, ka Būvdarbu laikā Objekta ekspluatācija netiks traucēta, t.i.,  tiks nodrošināta brīva un droša piekļuve;
5.2.5. par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Būvdarbu procesā pielietoto būvmateriālu kvalitāti, kā arī par pieaicināto apakšuzņēmēju darbību; 
5.2.6. par jebkura Izpildītāja pārstāvja, nodarbināto darbinieku un jebkuru citu Būvdarba izpildē iesaistīto trešo personu, t.sk. apakšuzņēmēju rīcību un/vai bezdarbību, it kā tā būtu Izpildītāja rīcība un/vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja nodarbināto vai tā piesaistīto apakšuzņēmēju rīcības un/vai bezdarbības rezultātā.

5.3. Pasūtītājs apņemas:
5.3.1. nodot Izpildītājam Objektu Līgumā noteiktajā kārtībā;
5.3.2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem nepieciešamajiem dokumentiem vai citu informāciju;
5.3.3. segt Izpildītājam radušos izdevumus, ja no Izpildītāja neatkarīgu iemeslu dēļ tiek mainīta Tehniskā specifikācija vai Būvdarba izpildes procesā ir noskaidrojies, ka Būvdarba veikšanu turpināt nav mērķtiecīgi. Izdevumu summa tiek noteikta, Pusēm rakstiski vienojoties;
5.3.4. nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Būvdarbu izpildes termiņš var tikt pagarināts;
5.3.5. pieņemt Līgumam atbilstošā kvalitātē izpildīto Būvdarbu Līgumā noteiktajā kārtībā un termiņā;
5.3.6. veikt samaksu Izpildītājam par faktiski un kvalitatīvi paveikto, t.sk. uzmērīto Būvdarba apjomu atbilstoši nolīgtajām vai izmaiņu aktā noteiktajām vienības cenām.
5.4. Pasūtītājam ir tiesības:
5.4.1. vienpusēji apturēt Būvdarbus gadījumā, ja Izpildītājs pārkāpj Līguma vai normatīvo aktu prasības. Par šo kavējumu Izpildītājam nepienākas kompensācija;
5.4.2. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
5.4.3. ierasties Objektā un kontrolēt Būvdarbu izpildes procesu, nebrīdinot par to Izpildītāju. Pasūtītājs nodrošina, ka, ieejot un atrodoties Objektā, tiks ievēroti normatīvajos aktos noteiktie drošības pasākumi; 
5.4.4. kontrolēt, ka Būvdarbos izmantotie materiāli atbilst Izpildītāja iesniegtajam piedāvājumam Atklātam konkursam;
5.4.5. neveikt apmaksu par nekvalitatīvi veiktajiem Būvdarba apjomiem, par ko sastādīts defektu akts, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā;
5.4.6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi;
5.4.7. veikt izmaiņas Tehniskajā specifikācijā, ierosinot Līguma grozījumus par Būvdarba izpildes termiņa pagarināšanu vai saīsināšanu, vai Līguma kopējās summas palielināšanu vai samazināšanu.
5.5. Puses savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. PROJEKTA VADĪTĀJI, ATBILDĪGAIS BŪVDARBU VADĪTĀJS 
6.1. Līguma izpildi Pasūtītāja vārdā vada pilnvarotais pārstāvis (turpmāk – Projekta vadītājs) amata nosaukums /vārds, uzvārds/, tālrunis /numurs/.
6.2. Pasūtītājs par Būvniecības procesa vadītāju Līguma izpildes laikā nozīmē amata nosaukums /vārds, uzvārds/, tālrunis /numurs/.
6.3. Līguma izpildi Izpildītāja vārdā vada pilnvarotais pārstāvis Projekta vadītājs, vārds uzvārds, tālrunis /numurs/.
6.4. Atbildīgais būvdarbu vadītājs vārds uzvārds, tālrunis: /numurs/, sertifikāta Nr. numurs.
6.5. Pasūtītājs pilnvaro Būvniecības procesa vadītāju parakstīt visus ar Būvdarbu izpildi saistītos dokumentus, Būvniecības procesa vadītāja prombūtnes laikā Būvniecības procesa vadītāja vietnieku. 
6.6. Projekta vadītāji vienojoties ar Pasūtītāju vai Izpildītāju, ir tiesīgi nodot savas tiesības un pienākumus citiem darbiniekiem, paziņojot par to Izpildītājam vai Pasūtītājam.
6.7. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Objekta pieņemšanas un nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu elektronisko rēķinu iesniegšanu un pieņemšanu, apstiprināšanu un nodošanu apmaksai, Defekta akta parakstīšanu. 
7. SADARBĪBA
7.1. Visos ar Būvdarbu veikšanu saistītajos jautājumos Izpildītājs sadarbojas ar Pasūtītāju un tā Projekta vadītāju, Būvniecības procesa vadītāju, Atbildīgo būvuzraugu un Autoruzraugu. 
7.2. Ar Līguma izpildi un Pušu sadarbību saistītie dokumenti jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja e-pasta adrese un Pasūtītāja e-pasta adrese.
7.3. Paziņojumi un informēšana:
7.3.1. par apstākļiem, kas var ietekmēt Būvdarbu kvalitāti, apjomus, termiņus, tai skaitā izmaiņas Būvdarbu veikšanas kalendārajā grafikā, vai samaksu par Būvdarbu izpildi, Izpildītājam, cik ātri vien iespējams, bet ne vēlāk kā nākamajā darba dienā līdz plkst.12:00, kad tas uzzināja, jāinformē Pasūtītājs, nosūtot attiecīgu iesniegumu uz Līguma 7.2. apakšpunktā norādīto e-pastu;
7.3.2. Izpildītājs ir tiesīgs veikt tikai tādas izmaiņas, kas ir iesniegtas Pasūtītājam Līguma 7.3.1. apakšpunktā noteiktajā kārtībā un ko Pasūtītājs ir saskaņojis;
7.3.3. Izpildītājam nav tiesības pretendēt uz Būvdarbu termiņu grozījumiem vai samaksas par Būvdarbu izpildi palielināšanu, ja tas nav savlaicīgi paziņojis Pasūtītājam par Līguma 7.3.1. apakšpunktā minētajiem apstākļiem.
7.3.4. Gadījumā, kad Izpildītājs vēlas nomainīt Būvniecības iecerē norādīto materiālu, Izpildītājam tas jāsaskaņo ar Autoruzraugu, kā arī ar Atbildīgo būvuzraugu, iesniegumā jānorāda objektīvs pamatojums, un nomaināmā materiāla un piedāvātā materiāla sastāva, funkcionālo un citu īpašību salīdzinājums. Projekta vadītājs pamatojumu materiāla nomaiņai izskatīs tikai pēc Autoruzrauga un Atbildīgā būvuzrauga attiecīga saskaņojuma atbilstoši normatīvo aktu prasībām. Materiālu nomaiņa pieļaujama gadījumos, kad aizvietojot materiālus ir iespējams paaugstināt Būvdarbu kvalitāti. 
7.4. Darbu vadības apspriedes:
7.4.1. Pasūtītājs rīko Būvdarbu vadības apspriedes pēc nepieciešamības attālināti vai klātienē. Pirmā Būvdarbu vadības apspriede sasaucama pirms Būvdarbu uzsākšanas. Izpildītājs nodrošina telpas un aprīkojumu Būvdarbu vadības apspriedes rīkošanai. 
7.4.2. Būvdarbu vadības apspriedes vada un protokolē Atbildīgais būvuzraugs, un nākamajā darba dienā līdz plkst.16.00 nosūta uz e-pastu protokolu visiem apspriedes dalībniekiem, kuri izskata protokolu un 2 (divu) darba dienu laikā nosūta to visiem apspriedes dalībniekiem ar savu akceptu vai precizējumiem. Atbildīgais būvuzraugs apkopo apspriedes dalībnieku saņemto informāciju un līdz nākamajai apspriedei sagatavo parakstīšanai protokolu 4 (četros) eksemplāros. Apspriedes protokols ir saistošs visām Būvdarbā iesaistītajām personām. 
7.4.3. Būvdarbu vadības apspriedēs piedalās Izpildītāja pārstāvis, Būvdarbu laikā Atbildīgais būvdarbu vadītājs, Pasūtītāja pārstāvji, Atbildīgais būvuzraugs, un citas personas pēc nepieciešamības. 
7.4.4. Par pirmo Būvdarbu vadības apspriedes vietu un laiku Izpildītāju un citas pieaicināmās personas informē Būvniecības procesa vadītājs, nosūtot informāciju uz e-pastu. Par katras nākamās Būvdarbu vadības apspriedes vietu un laiku sapulces dalībnieki vienojas sēdes laikā vai par to informē Būvniecības procesa vadītājs. 
7.4.5. Darbu vadības apspriedēs izskata ar Būvdarbu izpildi saistītās problēmas, izmaiņas, papildinājumus, paveiktos un atlikušos darbus, darba veikšanas kalendārā grafika izpildi, u.c. jautājumus.
7.5. Izpildītāja atbildīgos speciālistus aizvietot uz laiku ir atļauts tikai rakstiski saskaņojot ar Pasūtītāju, un to kvalifikācijai un pieredzei jāatbilst Atklātā konkursa nolikumā noteiktajām prasībām.

8. KVALITĀTE UN PĀRBAUDES
8.1. Būvdarbu laikā vai garantijas termiņā konstatētos defektus Izpildītājs novērš par saviem līdzekļiem Pasūtītāja objektīvi noteiktā termiņā un kārtībā. 
8.2. Ja Pasūtītājs secina, ka defekta novēršana nav lietderīga tehnisku vai ekonomisku apsvērumu dēļ un tā neizslēdz Objekta lietošanu, Pasūtītājs vienojoties ar Izpildītāju var noteikt Būvdarbiem samazinātu cenu līdz 10% (desmit procentiem) no Būvdarbu veida apjoma, kurā ir konstatēts defekts un/vai nosaka Objektam ilgāku garantijas termiņu, ar garantijas finanšu nodrošinājumu par pilnu defekta novēršanas vērtību.
8.3. Ja pārbaudes vai garantijas laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
8.4. Izpildītājam par saviem līdzekļiem jāveic visas Līgumā un normatīvajos aktos noteiktās materiālu, konstrukciju un Būvdarbu kvalitātes pārbaudes. Izpildītājam nekavējoties jāiesniedz Pasūtītājam dokumenti par visām veiktajām pārbaudēm, kā arī to kopsavilkumi.
8.5. Pēc Pasūtītāja pieprasījuma Izpildītājam papildus jāpārbauda materiālu, konstrukciju un Būvdarbu kvalitāte. Ja papildu pārbaude nedemonstrē sliktākus rezultātus, Pasūtītājs atlīdzina Izpildītājam pārbaudes veikšanas izdevumus.

9. BŪVDARBU NODOŠANAS UN PIEŅEMŠANAS KĀRTĪBA UN OBJEKTA PIEŅEMŠANA EKSPLUATĀCIJĀ
9.1. Pasūtītājs izpildītos Būvdarbus pieņem katru mēnesi.
9.2. Izpildītājs līdz kārtējā mēneša desmitajam datumam iesniedz, nosūtot elektroniski, Pasūtītājam uz e-pastu   un Atbildīgajam būvuzraugam uz e-pastu Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām. Atbildīgais būvuzraugs pārbauda Izpildītāja iesniegto Būvdarbu izpildes aktu 5 (piecu) darba dienu laikā pēc tā saņemšanas, to apstiprina vai kopā ar pretenziju par veicamajiem labojumiem iesniedz Pasūtītājam. 
9.3. Pasūtītājs 20 (divdesmit) darba dienu laikā no Līguma 9.2. apakšpunktā minēto dokumentu saņemšanas dienas pieņem Būvdarbus un paraksta Būvdarbu izpildes aktu vai nepieņem Būvdarbus un iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu vai ar Atbildīgo būvuzraugu saskaņotu Defektu aktu, ja nepilnības nav saistītas ar Būvdarbu kvalitāti.
9.4. Ja Pasūtītājs Līguma 9.3. apakšpunktā minētājā termiņā neparaksta Būvdarbu izpildes aktu vai neiesniedz Izpildītājam rakstisku pretenziju vai ar Atbildīgo būvuzraugu saskaņotu Defektu aktu, uzskatāms, ka Pasūtītājs pieņēmis izpildītos Būvdarbus. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
9.5. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no Defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.
9.6. Ja Pasūtītājs nepiekrīt Izpildītāja atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai defektiem būves konstrukcijās, Pasūtītājam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību Būvniecības iecerei, atbilstošo būvizstrādājumu un tiem atbilstošās iestrādes tehnoloģijas piemērošanu. Par vienas Puses piedāvātā eksperta kandidatūru otra Puse izsaka viedokli rakstveidā 3 (trīs) darba dienu laikā no attiecīgās Puses uzaicinājuma saņemšanas. Ja Puses nevar vienoties par eksperta kandidatūru, ekspertu nosaka Pasūtītājs. 
9.7. Ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
9.8. Ja būves ekspertīze apstiprina Pasūtītāja norādītos defektus, Izpildītājs sedz ar būves ekspertīzi saistīto izdevumus.
9.9. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Atbildīgais būvuzraugs.
9.10. Būvdarbu izpildes akta parakstīšana neatņem Pasūtītājam tiesības Līguma spēkā esības laikā vai garantijas termiņa laikā izteikt pretenzijas par izpildīto Būvdarbu defektiem, un Izpildītājam ir pienākums novērst Defektu aktā norādītos vai garantijas laikā pieteiktos būvdarbu defektus par saviem līdzekļiem.
9.11. Izpildītājam jāveic izpildītā Būvdarba apjoma uzmērīšana digitālā formā atbilstoši Ministru kabineta 2015. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi” (turpmāk – MK Nr. 281) un Jelgavas pilsētas pašvaldības 2020. gada 24. septembra saistošajiem noteikumiem Nr. 20-31 “Par augstas detalizācijas topogrāfiskās informācijas aprites kārtību Jelgavas pilsētā” un Būvniecības iecerei, ievērojot šādas prasības:
9.11.1. Objekta uzmērīšana jāveic, pieaicinot sertificētu mērnieku vai licencētu organizāciju;
9.11.2. jāsagatavo un jāiesniedz Pasūtītājam aktuāls topogrāfiskais plāns, ko apliecinājis sertificēts mērnieks, un kas saskaņots ar inženierkomunikāciju turētājiem un akceptēts Būvvaldē;
9.11.3. izpilduzmērījumos jāiekļauj visu izbūvēto Būvdarbu apjoms;
9.11.4. izpilduzmērījumam jābūt noformētam atbilstoši MK Nr. 281 noteiktajām prasībām, lai Pasūtītājs varētu veikt datu reģistrāciju vai aktualizāciju Kadastra informācijas sistēmā.
9.11.5. jāapkopo un jāiesniedz Pasūtītājam par visu nododamo Objektu izpilduzmērījumus vienā failā MicroStation un/vai AutoCad programmas vidē, PDF formātā un CD vai citā elektronisko datu nesējā (vai atsūtot Pasūtītājam uz Līguma 7.2. apakšpunktā norādīto e-pasta adresi).
9.12. Izpildītājs Līguma ietvaros ir tiesīgs (pilnvarots) Pasūtītāja vārdā vērsties ar iesniegumu institūcijās, kuras ir izdevušas tehniskos vai īpašos noteikumus, un saņemt institūciju atzinumus par Objekta gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām. 
9.13. Visus izpildītos Būvdarbus Izpildītājs nodod Pasūtītājam šādā kārtībā: 
9.13.1. iesniedz Būvdarbu izpildes aktu par pēdējā mēnesī izpildītajiem būvdarbiem;
9.13.2. paziņo Pasūtītājam par Objekta gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
9.14. Objekta pieņemšanu ekspluatācijā apliecina Jelgavas valstspilsētas pašvaldības iestādes “Centrālā pārvalde” Būvvaldes atzīme par Būvdarbu pabeigšanu saņemšana būvniecības informācijas sistēmā. 
9.15. Izpildītājs pēc Objekta pieņemšanas ekspluatācijā sagatavo un iesniedz Pasūtītājam Objekta nodošanas un pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:
9.15.1. Objekta nodošanas un pieņemšanas aktā norāda akta par būves pieņemšanu ekspluatācijā datumu un numuru vai atzīmes par būvdarbu pabeigšanu datumu;
9.15.2. Objekta nodošanas un pieņemšanas aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
9.16. Pasūtītājs Objekta nodošanas un pieņemšanas aktu paraksta 10 (desmit) darbdienu laikā no tā saņemšanas. Ja aktā konstatē kļūdas vai nepilnīgu informāciju, tad aktu paraksta 10 (desmit) darbdienu laikā no dienas, kad iesniegts pareizi sagatavots akts.
9.17. Ja Objektu pieņem ekspluatācijā ar atliktajiem darbiem, ņemot vērā normatīvajos aktos noteiktajos gadījumos, atliktos darbus norāda aktā par Objekta nodošanu un pieņemšanu. Izpildītājs izpilda atliktos darbus aktā norādītajā termiņā.
9.18. Pasūtītājam ir īpašuma tiesības uz veiktajiem Būvdarbiem, visiem izmantotajiem materiāliem pēc Līgumā noteiktās samaksas par Būvdarbu izpildi, kā arī sagatavēm un ar Būvdarbiem saistīto dokumentāciju (projektiem, aprēķiniem, rasējumiem, tehnisko un cita veida informāciju). Pēc Būvdarbu nodošanas Izpildītājs nodod Pasūtītājam ar Būvdarbu veikšanu saistīto dokumentāciju.
9.19. Līguma pārtraukšanas gadījumā īpašuma tiesības uz izmantotajiem materiāliem pāriet Pasūtītāja īpašumā, ja par to ir samaksāts.
	
10. GARANTIJAS SAISTĪBU NODROŠINĀJUMS UN GARANTIJAS NOTEIKUMI
10.1. Izpildīto Būvdarbu garantijas saistību nodrošinājuma apmērs ir 5% (pieci procenti) no Līgumcenas par Būvdarbiem. Ja garantijas termiņa pirmajos divos gados nav konstatēti Būvdarbu defekti vai Izpildītājs un Pasūtītājs ir vienojušies par pieteikto Būvdarbu defektu novēršanas termiņu, garantijas saistību nodrošinājuma apmērs tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2 % (divi procenti) no Līgumcenas par Būvdarbiem.  
10.2. Garantijas saistību nodrošinājuma veids (vienu no zemāk minētajiem izvēlas pretendents iepirkuma procedūras ietvaros):
10.2.1. Bankas garantija;
10.2.2. pirmā pieprasījuma garantijas apdrošināšanas līgums.
10.3. Pasūtītājs nepieņems apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām.
10.4. Ja izvēlēts Līguma 10.2.1. vai 10.2.2. apakšpunktā minētais garantijas saistību nodrošinājuma veids, tad attiecīgo dokumentu Izpildītājs iesniedz Pasūtītājam, nosūtot to uz Līguma 7.2.apakšpunktā norādīto e-pastu. Dokuments, kas apliecina garantijas saistību nodrošinājumu, jāiesniedz pēc Būvdarbu  nodošanas-pieņemšanas akta parakstīšanas, bet ne vēlāk kā līdz Līguma saistību izpildes nodrošinājuma termiņa beigām.
10.5. Būvdarbu kvalitātes garantijas termiņš ir skaits cipariem un vārdiem (no Izpildītāja piedāvājuma, bet ne mazāk kā 60 (sešdesmit) mēneši) mēneši no Objekta pieņemšanas ekspluatācijā.
10.6. Būvdarbu garantijas saistību nodrošinājumam ir jābūt spēkā līdz Līguma 10.5. apakšpunktā noteiktajam garantijas termiņa beigām.
10.7. Garantijas laikā Izpildītājam vai viņa norādītam speciālistam jāpiedalās Objekta apsekošanā (turpmāk – Objekta apsekošana) kopā ar Pasūtītāju. Par Objekta apsekošanas datumu un laiku Pasūtītājs informē Izpildītāju 5 (piecas) darba dienas iepriekš, nosūtot informāciju uz Līguma 7.2. apakšpunktā norādīto e-pastu.
10.8. Apsekojot Objektu garantijas laikā, Pasūtītājs sagatavo Defektu aktu, kurā norāda konstatētos defektus un to novēršanas termiņu (turpmāk-Apsekošanas akts). Apsekošanas aktu paraksta visas personas, kuras piedalās apsekošanā.
10.9. Izpildītājam ir pienākums konstatētos Būvdarbu defektus novērst Apsekošanas aktā objektīvi noteiktajā termiņā. Pusēm vienojoties, šis termiņš var tikt pagarināts, jo īpaši tad, ja defektu novēršanai nepieciešamo materiālu piegādi nodrošina Izpildītāja apakšuzņēmēji un/vai defektu novēršana nav iespējama nepiemēroto laika apstākļu dēļ.
10.10. Izpildītājs pēc Apsekošanas aktā norādīto defektu novēršanas, informē par to Pasūtītāju nosūtot informāciju un novērstā defekta fotofiksāciju uz Līguma 7.2. apakšpunktā norādīto e- pastu.
10.11. Ja Izpildītājs nenovērš defektus Pasūtītāja noteiktajā veidā un termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, un Izpildītājam jāsedz defektu novēršanas izmaksas pilnā apmērā, tostarp izmaksu sadārdzinājumu, ja tāds radies. Defektu novēršanas izmaksu segšanai Pasūtītājs ir tiesīgs izmantot garantiju saistību nodrošinājumu. Par lēmumu nodot defektu novēršanu citai personai Pasūtītājs informē Izpildītāju vismaz 5 (piecas) dienas iepriekš.
11. CIVILTIESISKĀS ATBILDĪBAS APDROŠINĀŠANA UN DARBA AIZSARDZĪBA
11.1. Izpildītājam ir pienākums līdz Būvdarbu uzsākšanas dienai par saviem līdzekļiem noslēgt un iesniegt Pasūtītājam darbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās atbildības apdrošināšanas līgumu atbilstoši MK noteikumiem Nr. 502 par būvdarbu veikšanas un Līguma 10.5. apakšpunktā noteikto garantijas laiku. Gadījumā, ja uz Līguma parakstīšanas dienu Izpildītājam ir spēkā esošs šāds Apdrošināšanas līgums, bet tā termiņš ir īsāks par Būvdarbu vai garantijas laika termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz Līguma 10.5. apakšpunktā noteiktā garantijas laika termiņa beigām.
11.2. Izpildītājs Būvdarbu nedrīkst veikt bez civiltiesiskās atbildības apdrošināšanas.
11.3. Ja Izpildītājam nav spēkā esoša apdrošināšana vai arī apdrošināšanas kompānija neveic atlīdzības izmaksu Pasūtītājam vai trešajai pusei, kurai radīti zaudējumi, tad Pasūtītājs bezstrīdus kārtībā ietur naudas līdzekļus zaudējumu segšanai no tuvākā maksājuma Izpildītājam.
11.4. Gadījumā, ja Līguma darbības laikā Izpildītājam tiek izdota jauna apdrošināšanas polise, jaunās polises kopiju Izpildītājs iesniedz Pasūtītājam 3 (trīs) darba dienu laikā pēc tās izdošanas. 
11.5. [bookmark: _Ref89499134]Izpildītājs ir atbildīgs par visu Objektā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, Izpildītājs veic iepriekšēju paziņojumu Valsts darba inspekcijai par Būvdarbu veikšanu, ja to nosaka normatīvie akti. Līdz Būvdarbu uzsākšanai Izpildītājs izstrādā darba aizsardzības plānu. Ja nepieciešamā informācija ir iekļauta citos būvniecības dokumentos vai apliecinājuma kartes rasējumos, darba aizsardzības plānā var būt tikai norādes uz vietu, kur var atrast informāciju.
11.6. Izpildītājs nodrošina Ministru kabineta 2003.gada 25.februāra noteikumu Nr.92 “Darba aizsardzības prasības, veicot būvdarbus” noteikto prasību ievērošanu, pieaicinot vadošo darbinieku darba aizsardzības organizēšanā un par Būvdarbu aizsardzības koordinatoru Līguma izpildes laikā nozīmē Vārds Uzvārds, tālrunis: numurs, e-pasts: adrese. 
12. IZPILDĪTĀJA PERSONĀLS UN APAKŠUZŅĒMĒJI
12.1. Apakšuzņēmēju saraksts:
12.1.1. pēc Līguma noslēgšanas un ne vēlāk kā uzsākot Būvdarbu izpildi, Izpildītājs iesniedz Pasūtītājam Būvdarbu vai sniedzamo pakalpojumu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, tam nododamo Būvdarbu vai sniedzamo pakalpojumu daļu – darbu nosaukumus un izpildāmā darba apjomu naudas izteiksmē, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus;
12.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu izpildē.
12.1.3.  Apakšuzņēmēja, kura veicamās Būvdarbu vai sniedzamo pakalpojumu daļas vērtība ir mazāka par 10 000 euro (desmit tūkstošiem euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Būvdarbu vai sniedzamo pakalpojumu daļu un norādot izpildāmā darba apjomu naudas izteiksmē.
12.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos.
12.3. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Atklātā konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. Pasūtītājs var prasīt personāla un apakšuzņēmēja viedokli par nomaiņas iemesliem.
12.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Būvdarbu vai sniedzamo pakalpojumu daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamā Būvdarbu vai sniedzamo pakalpojumu daļa plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu vai sniedzamo pakalpojumu daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
12.5. Pasūtītājs nepiekrīt piedāvājumā norādītā apakšuzņēmēju nomaiņai, ja pastāv kāds no šādiem nosacījumiem:
12.5.1. Izpildītāja piedāvātais apakšuzņēmējs neatbilst tām Atklātā konkursa dokumentos noteiktajām prasībām, kas attiecas uz Izpildītāja apakšuzņēmēju;
12.5.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas iemesliem, kas tika pārbaudīti Atklātā konkursā;
12.5.3. piedāvātais apakšuzņēmējs, kura veicamo Būvdarbu vai sniedzamo pakalpojumu vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas iemesliem, kas tika pārbaudīti Atklātā konkursā;
12.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem.
12.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
12.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 12.5. apakšpunktu veic uz attiecīgā lēmuma pieņemšanas dienu. 
12.8. Pasūtītājs un Izpildītājs ir tiesīgi slēgt trīspusēju vienošanos ar Līguma izpildē iesaistītiem apakšuzņēmējiem, ievērojot Starptautisko un Latvijas Republikas nacionālo sankciju likuma 11.1 panta otrās daļas nosacījumus.
12.9. Ja tiek slēgta Līguma 12.8. apakšpunktā minētā trīspusējā vienošanās, Pasūtītājs, pamatojoties uz Izpildītāja iesniegto un Pasūtītāja akceptēto izpildīto Būvdarbu aktu un elektronisko rēķinu, veic samaksu ne biežāk kā 1 (vienu) reizi mēnesī, pārskaitot naudu apakšuzņēmēja norādītajā bankas kontā 15 (piecpadsmit) darba dienu laikā, skaitot no izpildīto Būvdarbu akta akceptēšanas un elektroniskā rēķina saņemšanas dienas.

13. LĪGUMSODS
13.1. Ja Pasūtītājs noteiktajā laikā neveic maksājumus par veiktajiem Būvarbiem, Izpildītājam ir tiesības prasīt līgumsodu 0,1% (viena desmitā daļa procenta) apmērā no neveiktā maksājuma (parāda) summas par katru kavējuma dienu, bet kopsummā ne vairāk kā 10% (desmit procenti) no neizpildīto saistību vērtības. Pasūtītājs nemaksā līgumsodu, ja maksājumu kavējums radies no Pasūtītāja neatkarīgu iemeslu dēļ.
13.2. Ja Būvdarbi netiek uzsākti, veikti un/vai pabeigti Līgumā un/vai Būvdarbu veikšanas kalendāra grafikā noteiktā termiņā, Pasūtītājam ir tiesības prasīt līgumsodu 0,1% (viena desmitā daļa procenta) apmērā no neizpildīto saistību vērtības par katru nokavēto dienu, bet kopsummā ne vairāk kā 10 % (desmit procenti) no Līguma kopējās līgumcenas, kā arī Izpildītājs atlīdzina visus tādējādi Pasūtītājam nodarītos zaudējumus.
13.3. Pasūtītājam ir tiesības prasīt līgumsodu no Izpildītāja par satiksmes organizācijas un darba vietas aprīkojuma shēmas vai normatīvo aktu neievērošanu, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu, 200,00 euro (divi simti euro) apmērā par katru gadījumu.
13.4. Pasūtītājam, konstatējot Būvniecības iecerei un/vai normatīvo aktu prasībām neatbilstošu vai bez Pasūtītāja apstiprinājuma materiālu pielietošanu, ir tiesības pieprasīt Izpildītājam samaksāt līgumsodu 250,00 euro (divi simti piecdesmit euro) apmērā par katru gadījumu un pieprasīt veikt materiāla nomaiņu.
13.5. Pasūtītājam ir tiesības prasīt līgumsodu no Izpildītāja par darba aizsardzības prasību neievērošanu, veicot Būvdarbus Objektā, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu, 200,00 euro (divi simti euro) apmērā par katru gadījumu.
13.6. Pasūtītājam ir tiesības prasīt līgumsodu no Izpildītāja 100,00 euro (viens simts euro) apmērā par jebkuru citu Pasūtītāja konstatēto un ar aktu fiksēto gadījumu, kad Izpildītājs nav veicis Līgumā paredzētos pienākumus.
13.7. Ja Izpildītājs Būvdarbu izpildē neiesaista apakšuzņēmēju/s, uz kura/u iespējām Atklātā konkursā Izpildītājs balstījies, lai apliecinātu savas kvalifikācijas atbilstību Atklātā konkursa nolikumā noteiktajām prasībām, atbilstoši tam apjomam un kārtībai, kādu norādījis Atklātā konkursa laikā, vai nav iesniedzis iesniegumu par šādu apakšuzņēmēju nomaiņu pret līdzvērtīgu Līgumā noteiktajā kārtībā, tad Pasūtītājs piemēro līgumsodu 10% apmērā no Līgumcenas par Būvdarbiem.
13.8. Līgumsoda samaksa neatbrīvo Puses no Līguma turpmākas pildīšanas.
13.9. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nepārsniedz 10% (desmit procentus) no Līguma kopējās līgumcenas.
13.10. Puse, kurai piemēro līgumsodu, samaksā to 15 (piecpadsmit) darba dienu laikā uz Pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
14. LĪGUMA GROZĪŠANA
14.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot Publisko iepirkumu likuma 61.panta prasības, un ja veiktie grozījumi atbilst kaut vienam no šādiem gadījumiem:
14.1.1. grozījumi ir nebūtiski;
14.1.2. grozījumi ir būtiski un tie ir paredzēti Līgumā;
14.1.3. grozījumi tiek izdarīti Līguma 14.3.apakšpunktā minētajā gadījumā neatkarīgi no tā, vai tie ir būtiski vai nebūtiski.
14.2. Līguma grozījumi ir būtiski jebkurā no šādiem gadījumiem:
14.2.1. grozītie Līguma noteikumi, ja tie būtu bijuši paredzēti iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;
14.2.2. Līgumā ietver papildus Būvdarbus, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā veiktajiem Būvdarbiem, vai Izpildītāja maiņa radītu ievērojamas grūtības, nepārsniedzot Publisko iepirkumu likuma 61.panta ceturtajā daļā noteikto apmēru secīgi veiktajiem grozījumiem;
14.2.3. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot Publisko iepirkumu likuma 61. panta ceturtajā daļā noteikto apmēru secīgi veiktajiem grozījumiem;
14.2.4. iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai Atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai Atklāta konkursa dokumentos.
14.3. Līguma izpildes laikā var tikt veikti grozījumi saskaņā ar Publisko iepirkumu likuma 61. panta piektās daļas nosacījumiem, nepārsniedzot 15% (piecpadsmit procentus) no sākotnējās Līgumcenas par Būvdarbiem, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
14.4. Līguma grozījumus noformē ar rakstveida vienošanos, kas tiek numurēta, un pēc abu Pušu parakstīšanas kļūst par Līguma neatņemamu sastāvdaļu.
14.5. Izpildītājam ir tiesības saņemt Būvdarba pabeigšanas laika pagarinājumu, ja:
14.5.1. kompetenta valsts vai pašvaldības institūcija vai Pasūtītājs ir kavējis vai apturējis Būvdarba veikšanu no Izpildītāja neatkarīgu iemeslu dēļ;
14.5.2. Būvdarba veikšanu kavējuši apstākļi, kas nav radušies Izpildītāja vainas dēļ;
14.5.3. Būvdarbu izpilde ir kavēta trešo personu rīcības dēļ; 
14.5.4. Būvdarbu veikšanas procesā ir radušies papildus darbi, kas izpildāmi Līguma ietvaros, un tie ietekmē kopējo Līgumā noteikto Būvdarbu izpildes termiņu, ja šo darbu neesamība būvniecības ieceres dokumentācijā kavē Būvdarbu pabeigšanu;
14.5.5. ja pēc Pasūtītāja rakstiska pieprasījuma Būvdarbi vai to daļa ir tikuši pārtraukti, izņemot gadījumus, kad darbi Būvobjektā pārtraukti Izpildītāja vainas dēļ.
14.6. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.

15. LĪGUMA DARBĪBAS IZBEIGŠANA 
15.1. Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procentus) no Līguma kopējās līgumcenas.
15.2. Pasūtītājam ir tiesības vienpusēji izbeigt Līguma darbību gadījumos, ja:
15.2.1. Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Būvdarbus saskaņā ar Līguma nosacījumiem;
15.2.2. atkārtoti konstatētas neatbilstības, par kurām ir piemērots līgumsods;
15.2.3. Izpildītājs neveic Līgumā paredzētās pārbaudes vai veiktās pārbaudes rāda, ka Būvdarbi tiek pildīti kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja pieprasījuma;
15.2.4. Izpildītājs nepamatoti pārtrauc  Būvdarbus Objektā 3 (trīs) dienas pēc kārtas;
15.2.5. Izpildītājs neuztur spēkā Līgumā pieprasītās apdrošināšanas vai garantijas;
15.2.6. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja bankrota procedūra; 
15.2.7. konstatēts Publisko iepirkumu likuma 64. panta pirmajā daļā noteiktais gadījums;
15.2.8. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.3. Gadījumā, ja kāda no Pusēm konstatē, ka ir iestājies kāds no pamatiem Līguma izbeigšanai, tā nosūta attiecīgu rakstveida paziņojumu otrai Pusei, norādot tās izdarītos pārkāpumus un Līguma izbeigšanas kārtību un laiku. Ar drošu elektronisko parakstu parakstīts paziņojums tiek nosūtīts uz Līguma 7.2.apakšpunktā norādītajiem e-pastiem.
15.4. Tiesību vienpusēji izbeigt Līgumu vai prasīt Līguma izbeigšanu var īstenot, ja Puse ir paziņojusi par iespējamo vai plānoto Līguma izbeigšanu otrai Pusei, un tā nav novērsusi vai nevar novērst Līguma izbeigšanas pamatu paziņojumā noteiktajā termiņā (ja tas bija noteikts paziņojumā).
15.5. Līdz Līguma vienpusējas izbeigšanas dienai, Puse ir tiesīga sniegt motivētu un pamatotu paskaidrojumu attiecībā uz Līguma vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu un nepiekrīt turpināt līgumsaistības.
15.6. Līgums uzskatāms par izbeigtu, ja Puse neceļ iebildumus līdz paziņojumā, kas nosūtīts Līguma 15.3. apakšpunktā noteiktajā kārtībā, norādītajam termiņam.
15.7. Ja Līgums tiek izbeigts pirms Līguma 3.1. apakšpunktā noteiktā termiņa, neizpildot Līguma saistības pilnā apmērā, Puses paraksta izpildīto Būvdarbu apjomu pabeigšanas aktu, ko sagatavo Izpildītājs. Pēc izpilddokumentācijas sagatavošanas, nodošanas Pasūtītājam un paveikto Būvdarbu novērtēšanas Puses paraksta Būvdarba nodošanas – pieņemšanas aktu. Pasūtītājs pieņem Būvdarbu tādā apjomā, kādā tas ir faktiski veikts, atbilst Līgumam un ir turpmāk izmantojams. Pasūtītājam nav pienākums atlīdzināt Izpildītājam izdevumus par Būvdarba apjomu, kas nav kvalitatīvi izpildīts, nav ar to saistīts vai izpildītais Būvdarbs nav turpmāk izmantojams. 
15.8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
15.9. Līguma izbeigšanas gadījumā Pasūtītājs uzdod un Izpildītājs veic Būvdarbus, kas pamatoti ar nepieciešamību saglabāt Objekta konstrukcijas un nodrošināt ceļu satiksmes, gājēju un apkārtējās vides drošību. 
15.10. Puses var izbeigt Līgumu, savstarpēji rakstiski vienojoties.
16. DATU AIZSARDZĪBA
16.1. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
16.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
16.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
16.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
16.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
16.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
16.7. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
16.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.
17. IEROBEŽOTAS PIEEJAMĪBAS INFORMĀCIJA
17.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
17.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
17.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
18. NEPĀRVARAMA VARA 
18.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
18.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru pieņēmusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
18.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
19. STRĪDU IZSKATĪŠANA
Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas normatīvajos aktos noteiktajā kārtībā.
20. SANKCIJU IEVĒROŠANA UN PREČU/PAKALPOJUMU IZCELSME
20.1. Izpildītājs apliecina un nodrošina, ka Līguma izpildē netiks izmantotas vai piegādātas Krievijas Federācijas vai Baltkrievijas Republikas izcelsmes preces un pakalpojumi, kuru izmantošana vai piegāde Līguma izpildē ir aizliegta saskaņā ar Latvijas Republikā un Eiropas Savienībā spēkā esošajiem normatīvajiem aktiem.
20.2. Izpildītājs nodrošina, ka Līguma izpildē izmantoto preču un pakalpojumu izcelsme un piegādes ķēde atbilst sankciju ievērošanas prasībām.
20.3. Pasūtītājam ir tiesības jebkurā Līguma izpildes posmā pārbaudīt Līguma izpildē izmantoto vai izmantot paredzēto preču izcelsmi un, ciktāl tas nepieciešams, ar sankciju ievērošanu saistīto informāciju par pakalpojumu sniedzējiem un piegādes ķēdi.
20.4. Pēc Pasūtītāja pieprasījuma Izpildītājam ir pienākums Pasūtītāja noteiktajā termiņā, bet, ja Pasūtītājs nav noteicis citu termiņu, ne vēlāk kā 3 (trīs) darba dienu laikā, iesniegt dokumentus un informāciju, kas apliecina preču izcelsmes valsti, ražotāju, ražošanas vietu, piegādātāju un piegādes ķēdi, kā arī citu informāciju, kas pamatoti nepieciešama izcelsmes un sankciju prasību pārbaudei.
20.5. Par preču izcelsmi apliecinošiem dokumentiem var tikt uzskatīti izcelsmes sertifikāti, ražotāja vai piegādātāja apliecinājumi, ražotāja dokumentācija, pavaddokumenti un citi dokumenti vai informācija, kas objektīvi ļauj pārliecināties par preces izcelsmes valsti. Ja iesniegtie dokumenti vai informācija nav pietiekami, lai pārliecinātos par preces izcelsmi, Pasūtītājam ir tiesības pieprasīt papildu dokumentus vai informāciju.
20.6. Ja Izpildītājs neiesniedz Pasūtītāja pieprasītos dokumentus vai informāciju šajā nodaļā noteiktajā termiņā vai iesniegtie dokumenti un informācija nav pietiekami, lai pārliecinātos par preču izcelsmes atbilstību Līgumā vai normatīvajos aktos noteiktajām prasībām, Pasūtītājs ir tiesīgs apturēt attiecīgo preču pieņemšanu vai izmantošanu Līguma izpildē līdz nepieciešamās informācijas saņemšanai un pārbaudes pabeigšanai.
20.7. Izpildītājam ir pienākums nodrošināt Pasūtītājam iespēju pārbaudīt preču izcelsmi pirms to piegādes Objektā vai, ja tas objektīvi nav iespējams, vienlaikus ar preču piegādi. Pēc Pasūtītāja pieprasījuma Izpildītājam ir pienākums iesniegt preču izcelsmi apliecinošus dokumentus.
20.8. Pasūtītājs ir tiesīgs nepieņemt piegādātās preces, ja:
20.8.1. tiek konstatēts, ka to izcelsme neatbilst Līgumā vai normatīvajos aktos noteiktajām prasībām;
20.8.2. Izpildītājs nav iesniedzis Pasūtītāja pieprasītos dokumentus vai informāciju, kas nepieciešama preču izcelsmes pārbaudei;
20.8.3. iesniegtie dokumenti vai informācija nav pietiekami, lai pārliecinātos par preču izcelsmi.
20.9. Ja tiek konstatēts, ka Līguma izpildē ir izmantotas vai piegādātas Līgumā vai normatīvajos aktos noteiktajām prasībām neatbilstošas preces vai pakalpojumi, Izpildītājam ir pienākums par saviem līdzekļiem nekavējoties tos aizstāt ar prasībām atbilstošām precēm vai pakalpojumiem.
20.10. Ja neatbilstošās preces jau ir iestrādātas Objektā vai izmantotas Līguma izpildē, Izpildītājam ir pienākums par saviem līdzekļiem veikt to demontāžu, izvešanu, aizstāšanu un, ja nepieciešams, atkārtotu iestrādi, kā arī novērst ar neatbilstošo preču izmantošanu saistītās sekas.
20.11. Ja tiek konstatēts, ka Izpildītājs Līguma izpildē ir izmantojis vai piegādājis Krievijas Federācijas vai Baltkrievijas Republikas izcelsmes preces vai pakalpojumus, pārkāpjot Līgumā vai normatīvajos aktos noteiktās prasības, tas uzskatāms par būtisku Līguma pārkāpumu.
20.12. Neatkarīgi no konstatētā pārkāpuma Izpildītājs par katru šīs nodaļas prasību pārkāpumu maksā Pasūtītājam līgumsodu EUR 200,00 (divi simti euro 00 centi) apmērā.
20.13. Līgumsoda samaksa neatbrīvo Izpildītāju no pienākuma novērst pārkāpumu, aizstāt neatbilstošās preces vai pakalpojumus, kā arī atlīdzināt Pasūtītājam visus ar pārkāpumu saistītos zaudējumus un pamatotos izdevumus, ciktāl tie radušies Izpildītāja darbības vai bezdarbības rezultātā.
20.14. Ja Izpildītājs nav novērsis šajā nodaļā konstatēto pārkāpumu Pasūtītāja noteiktajā termiņā vai pārkāpums pēc būtības nav novēršams, Pasūtītājs ir tiesīgs izmantot Līgumā un normatīvajos aktos paredzētās tiesības un tiesiskās aizsardzības līdzekļus.
20.15. Izpildītājam ir pienākums nekavējoties, bet ne vēlāk kā 1 (vienas) darba dienas laikā, rakstveidā informēt Pasūtītāju, ja Izpildītājam kļūst zināms par apstākļiem, kuru dēļ Līguma izpildē varētu tikt izmantotas vai piegādātas šajā nodaļā neatbilstošas izcelsmes preces vai pakalpojumi vai varētu tikt pārkāptas piemērojamās sankciju prasības.
20.16. Izpildītājs ir atbildīgs par to, lai tā apakšuzņēmēji, piegādātāji un citas Līguma izpildē iesaistītās personas ievērotu šajā Līgumā noteiktās prasības attiecībā uz preču izcelsmi un sankciju ievērošanu.
Šajā nodaļā noteiktās sekas neierobežo Pasūtītāja tiesības izmantot citas Līgumā vai    normatīvajos aktos paredzētās tiesiskās aizsardzības iespējas.
21. CITI NOTEIKUMI
21.1. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. Līgums darbojas līdz pilnīgai tajā noteikto saistību izpildei. 
21.2. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
21.3. Visos jautājumos, kas nav noregulēti Līgumā, Puses vadās no Atklātā konkursa nolikuma prasībām, Izpildītāja piedāvājuma un normatīvajiem aktiem.
21.4. Puses apņemas neveikt nekādas darbības, kas tieši vai netieši var radīt zaudējumus otrai Pusei, vai kaitēt otras Puses interesēm.
21.5. Līgumā izveidotais noteikumu sadalījums pa nodaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
21.6. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 un Energopārvaldības sistēmas ISO standarta 50001-2012  nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
21.7. Jebkāda ar Līgumu saistīta un jebkurā formā pieejama informācija vai citāda veida dati, tai skaitā, Izpildītāja sagatavotie materiāli, ir Pasūtītāja īpašums. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
21.8. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir paziņojusi otrai Pusei. Steidzamības gadījumos paziņojumus jānosūta arī pa e-pastu.
21.9. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījušas abas Puses.
21.10. Visos jautājumos, kas nav noregulēti Līgumā, Puses vadās no normatīvajiem aktiem.
21.11. Pusei ir pienākums nekavējoties rakstiski brīdināt otro Pusi par pilnvaroto pārstāvju maiņu, par izmaņām rekvizītos, statusā, par gaidāmo reorganizāciju vai likvidāciju, ja tiek ierosināta lieta par atzīšanu par maksātnespējīgu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu. 
21.12. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
21.13. Līgums sagatavots un parakstīts elektroniska dokumenta veidā, ko katra Puse glabā savā lietvedībā elektroniskā dokumenta formā.  
21.14. Līgums satur šādus pielikumus:
21.14.1. 1. pielikums- Būvprojekts (pieejams https://bis.gov.lv/bisp/lv/portal/bis_cases/405622/summary?back_button=L2Jpc3AvbHYvcG9ydGFsL2Jpc19jYXNlcw%3D%3D%0A);
21.14.2. 2. pielikums- Tehniskā specifikācija (Pievienots atsevišķā failā (.docx formātā));
21.14.3. 3.pielikums- Darbu apjomu saraksts (Pievienots atsevišķā failā (.xlsx formātā));
21.14.4. 4. pielikums- Izpildītāja piedāvājums (Pievienots atsevišķā .zip failā);
21.14.5. 5. pielikums- Būvdarbu veikšanas kalendārais grafiks (Pievienots atsevišķā failā (.xlsx formātā)).

22. PUŠU REKVIZĪTI
	
	Pasūtītājs
	Izpildītājs

	
	 Jelgavas valstspilsētas pašvaldība,
Jelgavas valstspilsētas pašvaldības iestādes “Centrālā pārvalde” personā
	

	Reģistrācijas Nr.
	90000042516
	

	Adrese
	Lielā iela 11, Jelgava, LV-3001
	

	Bankas nosaukums
	Valsts kase
	

	Bankas kods
	TRELLV22
	

	Bankas konta Nr.
	LV06TREL980200605800B
	

	Pušu paraksti:

	
	

	
Paraksts: 
 
	

_________________________
      (I.Malahovska)
	
     ____________________________
               (v.uzvārds)

